Motorwag het wetenskaplike vermoor | Maroela Media
Motorwag het wetenskaplike vermoor
'n Motorwag is Donderdag skuldig bevind van moord op 'n afgetrede mikrobioloog wat vyf jaar gelede in sy huis in Pretoria vermoor is. Foto: getsignbase.com
ŉ 38-jarige man wat deel van ŉ bende was, wat vyf jaar gelede ŉ afgetrede wetenskaplike in sy huis in Garsfontein, Pretoria vermoor het, is Donderdag skuldig bevind.
Die Hooggeregshof in Pretoria het bevind dat Abel Magopa die 61-jarige Professor Bill van der Riet vermoor het en ŉ tas vol klere, munte en ŉ DVD-speler gesteel het.
ŉ Lid van die gemeenskapspolisiëringforum het Van der Riet se liggaam gevind nadat sy tuinier onraad gemerk het toe hy nie by die erf kon inkom nie.
Regter Cynthia Pretorius het die manier waarop die afgetrede mikrobioloog van die WNNR gevind is as hartseer beskryf. Van der Riet was vasgebind, half naak en hy het ŉ afdrooglap om sy nek gehad.
ŉ Afdruk van Magopa se wysvinger is op ŉ koerantadvertensie gekry en nog ŉ afdruk van sy handpalm is langs die lyk gevind.
Magopa het ontken dat hy enige aandeel in die moord gehad het. Hy het gesê hy is ŉ motorwag by die Willows-sentrum. Magopa het verder verduidelik dat sommige van die kliënte hom toegelaat het om hulle koerante te lees terwyl hulle inkopies gedoen het.
Pretorius sal Magopa op 22 Mei vonnis. Die staat het vir ŉ lewenslange tronkstraf gevra. – Sapa
Onluste in Noordwes duur voort
Donna Summer sterf
Marius Beyers · 7 jaar gelede
tas vol klere..